Andrej Babis , forsætisráðherra Tékklands , segir árásina hafa byrjað á biðstofu þar sem árásarmaðurinn hafi gengið upp að fólki að skotið það í höfuðið með skammbyssu . Samhliða leitinni jók lögreglan öryggisgæslu víða í borginni og víðar í Tékklandi . Þá segir lögreglan að lögregluþjónar hafi verið komnir á vettvang fimm mínútum eftir að fyrstu skotunum var hleypt af . Lögreglan bað um aðstoð almennings við að finna árásarmanninn og ssagði hann aka gráum Renault Laguna . Fólki hafði þó verið ráðlagt að nálgast hann ekki , þar sem hann hafi líklegast enn verið vopnaður og hættulegur . Lögreglan hafði áður birt mynd af manni í rauðum jakka og sagt hann vera árásarmanninn . Seinna var hann sagður vera vitni og vildi lögreglan ná tali af honum .